ચાર વેદોમાં અને અઢારેય પુરાણોમાં, સ્મૃતિઓમાં, ધર્મસૂત્રોમાં અને ધાર્મિક ગ્રંથોમાં સર્વત્ર ગણપતિ પૂજનનો મહિમા ગાવામાં આવ્યો છે. ભારતીય સંસ્કૃતિની સાથે સાથે જ ગણપતિ પૂજનનો મહિમા સમગ્ર વિશ્વમાં વ્યાપક બન્યો અને સાહિત્ય તથા ધર્મના ગ્રંથોમાં એનુ પ્રતિબિંબ પડ્યું. ભિન્ન ભિન્ન રૂપની ગણેશની મૂર્તિઓ ફક્ત ભારતમાં જ નહીં સમસ્ત વિશ્વમાં આ જ લભ્ય બની છે. ભારતમાં આ સેતુ હિમાલય સુધી ગણેશ પૂજા વ્યાપક છે. ગામે ગામ અને નગર નગર, અરણ્યો અને સરિતા અને સમુદ્ર તટો પર ગણપતિની મૂર્તિ પ્રસ્થાપિત અને પૂજિત થતી જોવા મળે છે.